美選D.n.A

《美選D.n.A》係香港電視娛樂製作嘅真人騷選美節目，亦係香港電視史上頭一個實況選美節目。

節目名「D」同「A」分別代表魔鬼同天使。參賽者無條件同背景限制，就算有紋身、結咗婚甚至生埋仔，都可以參選。

比賽過程

選前 
呢個節目喺2016年5月到6月公開招募參賽者，7月公佈20強佳麗名單。

2016年8月30號至9月12號期間嘅娛樂新聞節目《十五分鐘熱度》由候選佳麗主持，作為培訓用途，每集由兩位佳麗分別以Devil及Angel角度主持節目。

初賽 
個節目頭四集喺2016年9月25號至10月16號逢禮拜日22:30-23:30喺ViuTV播，由廿強入面選出十二強。11月19號22:45-23:45及11月20號至11月27號逢禮拜六及日22:30-23:30播，由十二強入面選出十強其中八強，12月3號禮拜六22:30-23:30播出復活賽選出另外兩強，十強就會去海外受訓，天使組去日本，魔鬼組去泰國。12月4號至12月11號逢禮拜六及日22:30-00:00播出海外受訓過程兼且選出埋八強。

決賽 
《美選D.n.A 決賽》喺12月18號禮拜日晚黑8點30分喺邵氏影城舉行，由ViuTV99台現場直播成個賽事，同全港觀眾一齊見證Queen of D.n.A嘅誕生。嗰晚環節包括八強ladies著住華麗服飾parade、「不完美 最美」才藝表演、Dance Battle跳舞環節同埋由細路仔發問嘅問答環節等等。嗰晚評判包括主席評判譚詠麟、評判田北俊、雷頌德、丁子高、劉美君、周汶錡，同埋三位評判暨主持郭偉亮、方力申、火火，重有小司儀馮皓揚、梅浩霆及韓正謙，而大會司儀有駱振偉、黃心美及薛國斌，另外表演嘉賓有薛凱琪、林耀聲及三位Miss Tiffany's Universe佳麗Nhong Kangsadal、Mercury Belle及Mo Jiratchaya。

結果 

投畀羅伊婷做總冠軍嘅評判：方力申、劉美君、火火、周汶錡、丁子高
投畀余逸思做總冠軍嘅評判：雷頌德、郭偉亮、田北俊、譚詠麟

佳麗

參考
《美選D.n.A》二十強出爐　人妻、紋身女最搶鏡
二十強見面會 人妻人母整容紋身女齊齊入圍  
ViuTV選美　陳意嵐余逸思齊齊入二十強
ViuTv《美選D.n.A》二十強起底!真人跟相片有差!?

ViuTV：美選D.n.A
ViuTV：美選D.n.A

2016年ViuTV節目
ViuTV選美